NaiveNeuron/SloPal huggingface dataset:
Přidal, Alojz, poslanec NR SR (2014-06-27):
Vážené kolegyne, kolegovia, pani podpredsedníčka Národnej rady, Výbor Národnej rady Slovenskej republiky pre hospodárske záležitosti ma uznesením č. 320 určil za spravodajcu k návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov. Je to tlač 1080. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Chcem povedať, že ja tento návrh podporím. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na to, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali tieto výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre financie a rozpočet. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby tieto výbory predmetný návrh zákona prerokovali do 4. septembra 2014 a v gestorskom výbore do 8. septembra 2014 od prerokovania návrhu zmeny legislatívnej, teda tohto zákona, v Národnej rade Slovenskej republiky v prvom čítaní. Pani podpredsedníčka Národnej rady, prosím, otvorte všeobecnú rozpravu.
Pellegrini, Peter, predseda NR SR (2015-11-19):
Nech sa páči, pán minister, ak chcete reagovať.
Danko, Andrej, predseda NR SR (2019-09-17):
Ďakujem. Pani poslankyňa Krištúfková s reakciou, s faktickou poznámkou.
Laššáková, Jana, podpredsedníčka NR SR (2013-06-26):
Pán poslanec Bublavý, nech sa páči.
Laššáková, Jana, podpredsedníčka NR SR (2012-09-20):
Ďakujem pekne, pán minister. Pán poslanec, môžete použiť doplňujúcu otázku v trvaní dve minúty. Pán poslanec nechce položiť doplňujúcu otázku, takže ďakujem pekne. V poradí štvrtú otázku položil pán poslanec Bublavý a otázka je na ministra práce, sociálnych vecí a rodiny Slovenskej republiky, ktorého zastupuje pani ministerka zdravotníctva Zuzana Zvolenská, a otázka znie: „Pán minister, aké kroky urobilo ministerstvo na pomoc našej občianke Ivane Boorovej, aby jej boli vrátené deti v Anglicku, keďže jej boli odobraté na základe vymysleného obvinenia z týrania.“ Nech sa páči, pani ministerka, o odpoveď a zároveň mi oznámte ukončenie svojej odpovede.
P. Paška, predseda NR SR: (2009-06-17):
(Hlasovanie.) 140 prítomných, 122 za, 3 proti, 15 sa zdržalo. Návrh pani spravodajkyne sme odsúhlasili. Pán poslanec Madej uvedie hlasovanie v prvom čítaní o vládnom návrhu zákona o štátnej službe a o zmene a doplnení niektorých zákonov . Je to tlač 1109.
Žiga, Peter, podpredseda NR SR (2024-02-21):
Vážené panie poslankyne, vážení páni poslanci, pokračujeme v popoludňajšom rokovaní trinásteho dňa 9. schôdze Národnej rady Slovenskej republiky v prerušenej rozprave v prvom čítaní o návrhu skupiny poslancov na vydanie zákona o preukazovaní pôvodu príjmov a majetku, tlač 158. Prosím poslankyňu Veroniku Remišovú, aby zaujala miesto určené pre navrhovateľov, a spravodajcu z výboru pre financie a rozpočet poslanca Júliusa Jakaba, aby zaujal miesto určené pre spravodajcov. S faktickými poznámkami sú na dopoludňajšie vystúpenie poslankyne Remišovej prihlásení štyria poslanci. Ako prvý pán poslanec Pollák. (Pokračovanie rokovania v prvom čítaní o návrhu skupiny poslancov Národnej rady Slovenskej republiky na vydanie zákona o preukazovaní pôvodu príjmov a majetku a o zmene a doplnení niektorých zákonov, tlač 158.)
P. Hrušovský, predseda NR SR: (2004-10-27):
Panie poslankyne, páni poslanci, vyhlasujem päťminútovú prestávku. (Hlas poslanca Maxona zo sály.) Vyhlasujem päťminútovú prestávku, pán poslanec Maxon! (Prestávka.)
K. Tóthová, poslankyňa: (2007-02-09):
Súhlasím s tým, a tiež som chcela povedať to, čo hovoril pán poslanec Jarjabek. Vaše vystúpenia sú na mediálne zviditeľnenie. A poslanecká imunita je jedna z tých tém, ktoré tu už omieľate. Tak súhlaste s komisiou a jeden z problémov bude poslanecká imunita. A tam všetci dáme riešenia, aké sú v západných krajinách, podľa toho, aké modely sú. A na základe analýz a odporúčaní odborníkov dospejeme k nejakému záveru. Ja znovu hovorím, vyšetrovacie komisie, no tie existujú v západných krajinách. Keď ste vy boli vo vláde, ste to zmietli. A nepamätáte si, keď štyria poslanci bez akejkoľvek analýzy v minulom volebnom období došli s novelou ústavy? A mali ste väčšinu, podporil vás príslušný politický subjekt, ešte aj ďalší a ste to presadili. A chcem povedať, že tá novela má mnohé úskalia veľmi zlé a... (Vystúpenie prerušené časomierou.)
Blanár, Juraj, podpredseda NR SR (2022-12-05):
Po prerokovaní bodu 95. Je všeobecný súhlas? (Súhlasná reakcia pléna.) Áno, výborne, takže uvedené sme schválili, pán poslanec. Ďakujem vám za spoluprácu. A môžeme pokračovať ďalej. 58. bod, druhé čítanie návrhu poslancov Kataríny Hatrákovej, Petry Hajšelovej a Miloša Svrčeka na vydanie zákona, ktorým sa mení a dopĺňa zákon č. 301/2005 Z. z. Trestný poriadok, parlamentná tlač 1245, správa 1245a. Konštatujem, že pani navrhovateľka Katarína Hatráková sa nenachádza v rokovacej sále, preto tento bod prepadáva na záver programu. 63. bod je ten, ktorým by sme mali pokračovať, a navrhovateľmi v druhom čítaní by mali byť pán poslanec Tomáš Taraba, Štefan Kuffa, Filip Kuffa, je to novela Ústavy Slovenskej republiky, parlamentná tlač 1147, spoločná správa 1147a. Predkladateľ pán poslanec Tomáš Taraba sa nenachádza v rokovacej sále, čiže tento bod rovnako prepadáva. Rovnako konštatujem, že aj bod č. 64, ktorým je druhé čítanie pána poslanca Tarabu o zákone, ktorým sa dopĺňa zákon č. 504/2003 o nájme poľnohospodárskych pozemkov, je to parlamentná tlač 1151, takisto prepadáva na záver programu pre neprítomnosť predkladateľa. Rovnako to bude aj v bode 66, druhé čítanie návrhu pána poslanca Tomáša Valáška na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov, parlamentná tlač 1242. Pán poslanec Tomáš Valášek sa nenachádza v rokovacej sále a nemám žiadnu informáciu, prečo je tomu tak, takže prepadáva tento bod na záver programu. Budeme pokračovať bodom 69, prvým čítaním návrhu pána poslanca Milana Vetráka o návrhu zákona, ktorým sa dopĺňa a mení zákon č. 300/2005 Trestný zákon. Je to parlamentná tlač 1322, opäť musím konštatovať, že nemám informácie, že prečo pán predkladateľ tu nie je, a preto v zmysle rokovacieho poriadku, tento bod prepadáva na záver programu. No a dostávame sa k bodom č. 40 a 41. Bod 40 je druhé čítanie o vládnom návrhu zákona, ktorým sa mení a dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov, parlamentná tlač 1232. Predkladateľom je pán minister životného prostredia Slovenskej republiky Ján Budaj, rovnako ako v bode 41, kde v druhom čítaní pán minister predkladá vládny návrh zákona o ochrane ovzdušia o zmene a doplnení niektorých zákonov, je to parlamentná tlač č. 1236. Musím aj v tomto prípade konštatovať, že dopytoval som sa, či pán minister je pripravený prísť do Národnej rady, avšak dostal som informáciu, že dnes už nie, pretože má nejaké rokovanie, ktoré ja neviem bližšie špecifikovať, či je Národná rada dôležitejšia, alebo to, čo je jeho program, už nech si urobia obraz všetci ostatní, ktorí nás sledujú. Takže dostali sme sa do pozície, vážené panie poslankyne, páni poslanci, že keby sme išli ďalej, tak by sme sa vrátili k bodom, ktoré poprepadávali dnes, pretože ostatné body už sú termínované na zajtra. Čiže z tohto dôvodu mi neostáva nič iné, iba ukončiť dnešné rokovanie, ale ešte predtým ako tak urobím, je tu jeden procedurálny návrh pána poslanca Miroslava Suju, nech sa páči.
V. Veteška, podpredseda NR SR: (2007-05-11):
Teraz dávam slovo navrhnutému gestorskému výboru pre kultúru a médiá, predsedovi navrhnutého gestorského výboru pre kultúru a médiá pánovi poslancovi Minárikovi. Nech sa páči, pán poslanec.
D. Jarjabek, poslanec: (2005-10-25):
A posledný návrh – doplniť program schôdze o informáciu ministerky práce, sociálnych vecí a rodiny o jej programe reforiem a korekcií platných právnych predpisov v oblasti jej pôsobenia a zámeroch rezortu, pokiaľ ide o prehľadnosť a jednoduchosť systému. Ďakujem za pozornosť.
P. Hrušovský, predseda NR SR: (2005-02-02):
Prosím, páni poslanci, prezentujme sa a hlasujme. O návrhu programu 40. schôdze! Panie poslankyne, páni poslanci, vyhlasujem pätnásťminútovú prestávku. Po 15 minútach zopakujeme hlasovanie o programe 40. schôdze Národnej rady. Pätnásťminútová prestávka. (Prestávka.) (Po prestávke.)
J. Laššáková, poslankyňa: (2009-03-10):
Ústavnoprávny výbor Národnej rady Slovenskej republiky návrh vlády na skrátené legislatívne konanie ohľadne Trestného poriadku neprerokoval, nakoľko podľa § 52 ods. 2 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Vážená pani predsedajúca, navrhujem otvoriť rozpravu a postoj Národná rada Slovenskej republiky k návrhu zákona na skrátené legislatívne konanie vyjadrí hlasovaním. Navrhujem ako poverená spravodajkyňa, aby Národná rada Slovenskej republiky súhlasila s návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov, ktorý máme ako tlač 974, s tým, že vládny návrh zákona prerokuje na 33. schôdzi Národnej rady Slovenskej republiky. Ďakujem pekne.
Simon, Zsolt, poslanec NR SR (2012-09-13):
Ďakujem pekne. Pán kolega, máte pravdu. Snáď možno ešte pár takých vylepšení. Na každého zamestnanca, ktorý vďaka tejto novele stratí prácu, budeme my všetci ostatní, ktorí pracujeme, sa veľmi ťažko skladať na nezamestnanecké podpory. Dnes máme problém s verejnými financiami a táto novela rozširuje rady tých, ktorí budú odkázaní na verejné financie. To znamená, zvyšovať dane, poplatky a výber od tých, ktorí robia. Treba ešte dodať možnože jednu skutočnosť. Táto vláda štedro ide odmeňovať niektorých veľkých podnikateľov – spriaznencov investičnými stimulmi nie preto, aby vytvárali nové pracovné miesta, ale aby zachovali tie, ktoré by rušili vďaka takejto novele. Ďakujem.
M. Číž, poslanec: (2006-01-24):
Privatizácia monopolu predtým, než existuje účinná konkurencia alebo regulačný orgán, sa jednoducho rovná nahradeniu štátneho monopolu monopolom súkromným, pričom vykorisťovaný je spotrebiteľ a vykorisťovanie je ešte bezohľadnejšie. Skúsme sa pozrieť na banky, tie obrovské prínosy pri tých miliardách, ktoré sme tam dali, a skúsme zadefinovať, ako banky nesmierne podporujú domáce podnikateľské prostredie a strategicky to, že ste zničili, vážení kolegovia, za sedem rokov hospodársky fundament tejto krajiny a dôsledne ste ho vypredali, za to budete niesť historickú zodpovednosť. Bohužiaľ, pravdepodobne nie ani politickú a ani právnu. Ďakujem. (Potlesk.)
Nicholsonová, Lucia, podpredsedníčka NR SR (2016-05-19):
Poprosím vás, prihláste sa. Ste prihlásený, dobre. Takže máte dve minúty. Nech sa páči.
Grendel, Gábor, podpredseda NR SR (2021-09-21):
Štyri faktické poznámky na vystúpenie pána poslanca. Ako prvý, pán poslanec Marian Kotleba.
Drucker, Tomáš, minister zdravotníctva SR (2017-02-01):
Ďakujem veľmi pekne. Vážený pán predsedajúci, vážené panie poslankyne, páni poslanci, cieľom predloženého návrhu zákona v súlade s prehodnotenou stratégiou používania identifikácie občana vo vzťahu k národnému zdravotníckemu informačnému systému je zmena spôsobu identifikácie osoby pri prístupe k zdravotným údajom z elektronickej zdravotnej knižky u poskytovateľa zdravotnej starostlivosti, ako aj cez Národný portál zdravia. V záujme intenzívnejšieho využívania občianskych preukazov s elektronickým čipom aj v národnom zdravotníckom informačnom systéme sa navrhuje zrušenie vydávania preukazov poistenca s elektronickým čipom, ako aj ich používanie v národnom zdravotníckom informačnom systéme. Preukazy poistenca s elektronickým čipom malo Národné centrum zdravotníckych informácií začať vydávať od júna tohto roku. Osoby, ktorým bol vydaný občiansky preukaz s elektronickým čipom, budú tak môcť takýto občiansky preukaz použiť aj na prístup k údajom v elektronickej zdravotnej knižke, ako aj na svoju identifikáciu poskytovateľa zdravotnej starostlivosti. Súčasne sa navrhujú aj zmeny a doplnenia v obsahu jednotlivých registrov, ktoré tvoria údajovú základňu národného zdravotníckeho informačného systému. Navrhuje sa vytvorenie nového Národného registra osobitných organizácií v zdravotníctve. Návrh zákona predpokladá prechodné ustanovenia do 31. decembra roku 2021, dokedy by mal byť vystavený takýto občiansky preukaz alebo jeho náhrada všetkým poistencom, teda aj maloletým osobám, cudzincom a starším osobám, ako je 65 rokov. Návrh zákona umožňuje teda používanie občianskych preukazov s elektronickým čipom. Tu zvýrazním, že v súčasnosti máme vydaných zhruba 1,5 mil. takýchto eID kariet s elektronickým čipom a zhruba 90-tisíc z nich majú aj aktívny certifikát. My navrhujeme, aby bolo možné používať na overenie používateľa prístup do zdravotnej dokumentácie, používateľa, ktorý má občiansky preukaz s elektronickým čipom, aj bez aktivovaného certifikátu. A na vlastnú voľbu bude môcť si zvoliť vyššiu úroveň bezpečnosti používateľ tým, že si aktivuje tzv. BOK kľúč. To znamená, že kto má aktivovaný certifikát, bude môcť používať aj tento BOK kľúč na overenie pri prístupe k zdravotnej dokumentácii. Návrh zákona sa mení a návrhom zákona sa mení a dopĺňajú niektoré ďalšie zákony s ním súvisiace. Vážený pán predsedajúci, vážené pani poslankyne, vážení páni poslanci, verím, že predložený návrh zákona podporíte. Ďakujem pekne.
E. Bauer, poslankyňa: (2004-05-12):
Chcela by som ctených kolegov tiež upozorniť na to, že systémové sa nerovná dobré a nesystémové zlé, jednoducho sú systémy, ktoré nepracujú vždy alebo nie sú formulované, nie sú konštruované tak, aby občas nevynútili nejakú korekciu, možno aj nesystémovú, ale to neznamená, že to, čo je nesystémové, to musí byť zásadne zlé. Varujem pred tým, aby sme vytvorili nejaký mýtus, že to, čo je systémové, to musí byť už absolútne dobré, a to, čo je nesystémové, to musí byť zákonite zlé. Myslím si, že o to tu vôbec nejde. Ja si myslím, že dôchodcovia majú možno nie túto dobrú správu, ale berte to v súvislostiach, že ide o určitý proces a je mi veľmi ľúto, že až teraz sa vláda rozhodla. Uznávam, že opozičná politika musí mať alebo používa opozičný slovník, ale myslím si, že v tomto prípade používať slová ako populizmus a neviem ešte príslušné epitetony, nie sú náležité. Verte tomu, že vtedy, keď sa tento návrh zrodil, tak vtedy ešte o referende nebolo ani chýru, ani slychu, išlo naozaj len a len o to, aby sa niektoré negatívne dôsledky daňovej reformy, respektíve cenovej deregulácie vyvážili. Ďakujem pekne, toľko som chcela povedať.
Číž, Miroslav, podpredseda NR SR (2015-05-29):
Pán spravodajca, chcete zaujať stanovisko? Dobre. Kolegyne, kolegovia, prerušujem rokovanie o tomto bode programu. Teraz pristúpime k prerokovaniu posledného bodu schváleného programu na túto schôdzu Národnej rady, a to je prvé čítanie o návrhu poslanca Národnej rady Slovenskej republiky Viliama Novotného na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , parlamentná tlač číslo 1520 a návrh na pridelenie výborom 1530. Pán poslanec, máte slovo a uveďte tento návrh zákona.
Ledecký, Vladimír, poslanec NR SR (2024-05-03):
Ďakujem pekne. Ja takisto ako ďakujem za ten návrh, ale, ale viete, tá situácia na Slovensku je taká, že máme tritisíc samospráv a vo väčšine samospráv je ten starosta, poprípade nejaká pracovníčka, ktorá sa venuje ekonomike, a aj keď takýto návrh prijmeme, tak v tých obciach sa nič nezmení, nič neudeje. Samozrejme, vo väčších obciach alebo veľkých obciach a v mestách sa niečo udeje, alebo pomôže tomu, a to je práve otázka na zamyslenie, že konečne presuňme kompetencie z malých obcí na tie veľké, ktoré nevedia vykonávať. My stále o tom hovoríme, ale to kde sa pozrieme, je kameň úrazu to, že každá obec robí všetky kompetencie a všetci zainteresovaní zo samosprávy vám povedia, no nerobíme ich, buď nemáme peniaze, alebo nemáme kapacity a tak ďalej. Aj táto odborná pomoc tých kapacít je na Slovensku málo a akože neočakávame, že v Hornej Dolnej niekto tomu človeku pomôže. A keď pôjde, samozrejme, do inej samosprávy a do mesta, tak povedia, čo my máme s vami spoločné. To je jedna vec, ale tu vidím priestor, pripravuje sa reforma sociálnych služieb, ktorá má byť vlastne do konca budúceho roku hotová, tak ja si myslím, že aj túto oblasť by mali podchytiť a nejak systematicky poriešiť. Ďakujem.
Bugár, Béla, podpredseda NR SR (2019-10-22):
Prezentujme sa a hlasujme. (Hlasovanie.) Prítomných 138 poslancov, za 110, zdržalo sa 27, 1 nehlasoval. Tento návrh sme postúpili do druhého čítania. Výbory.
Danko, Andrej, podpredseda NR SR (2024-02-06):
Pán poslanec Spišiak, nie je v sále. Pán poslanec Škripek, nie je v sále. Strácajú obaja možnosť s faktickou poznámkou vystúpiť. Pani poslankyňa Mesterová, tiež nie je v sále. Pán poslanec Sabo, nech sa páči.
Pellegrini, Peter, predseda NR SR (2024-02-06):
Tým, že uplynul čas vyhradený politickej strane SaS, do ktorého sa započítavajú aj faktické poznámky, tak už nemáte čas, aby ste sa faktickými poznámkami mohli. Je to v súlade s rokovacím poriadkom a zákonom. Áno, rokovací poriadok je zákon. (Reakcia z pléna.) So všetkými zákonmi. Rokovací poriadok nemôže byť v rozpore s inými zákonmi a my sa riadime zákonom o rokovacom poriadku, ktorý je platný a ktorý nemôže byť v rozpore s inými zákonmi, lebo by už niekto tento rozpor napadol. Takže z tohto titulu, keďže sa riadime zákonom, ktorý je platný a účinný, takže ideme v zmysle zákona. Čiže je to, áno, v súlade so zákonom. Pani poslankyňa Šrobová.
Jarjabek, Dušan, poslanec NR SR (2015-09-16):
Ďakujem za slovo, pani predsedajúca. Pán poslanec Hlina, zaujímavý prejav, naozaj ma zaujal a som skutočne tuná počúval od začiatku do konca. Až na tie malichernosti, tie fľašky, to si nechajte a tú etiku v parlamente, to si iba znevažujete potom to, čo hovoríte k tejto vážnej téme. A hovoriť o etike v parlamente a potom o takejto vážnej téme, ktorá je skutočne nesmierne vážna, ako to nejde. Ale to hovorím, to proste malá výtka. Nesúhlasím s vami v jednej veci, pán poslanec, že hovoríte, že je to ako keby nejaký boj o preferencie. To nie je pravda. Toto je boj o Slovensko, toto je boj o existenciu Slovenska, toto je boj o postavenie Slovenska v Európskej únii podľa môjho názoru a toto je podľa môjho názoru jedna z najvážnejších tém od roku 1993, keď tu Slovensko vzniklo. Preto tu sedím, preto tu počúvam a, samozrejme, veľmi zaujímavé niektoré veci, ale hovorím, neznevažujme to nejakými preferenciami, preto lebo toto je skutočne téma, ktorá tuná od roku ´93 nebola, lebo na tejto téme môže všetko zhorieť v rámci Európskej únie a Slovenska v nej. Čiže v prvom rade boj o Slovensko a boj o jeho existenciu a toto by sme si mali všetci uvedomiť. A ja sa veľmi teším, že z veľkej väčšiny je v tomto parlamente zhoda na tejto téme a ja som rád, že máme premiéra takého, akého máme, ktorý tieto veci dokáže formulovať aj v mene exekutívy. Preto lebo keby tu bol, ja neviem, niekto iný, nechcem sa nikoho dotknúť, kto to Slovensko napríklad nechcel, bola by tu podstatne iná situácia. Takže ďakujem pekne.
Grendel, Gábor, podpredseda NR SR (2022-12-21):
Vyhlasujem rozpravu za skončenú. Želá si záverečné slovo pán navrhovateľ? Nech sa páči.
A. Slafkovský, poslanec: (2007-06-26):
To znamená, predstavme si, mám troch alebo štyroch zástupcov, z toho traja prestanú počúvať, zoberiem im kompetencie, v rozpočte nájdeme peniaze na to, aby sme ich platili, budú mať krásnu, ako Francúzi tomu hovoria, la plakár doré – pozlátená vstavaná skriňa, tam sa odkladajú nepotrební. Peniaze má, ale nič nemôže robiť. Vyberie si ďalších dvoch-troch zástupcov, ktorým dá kompetencie, a spolu s nimi bude mať, teda s týmito zástupcami, ktorých budú podporovať ďalší dvaja-traja poslanci, znova získa väčšinu v zastupiteľstve predseda a bude to zastupiteľstvo a celý kraj naďalej ovládať. Prečo nedávame taký istý návrh aj na úroveň samosprávy? Ja som za to, aby to bolo rovnako. Subsidiarita pri správe vecí verejných, jedni majú na starosti stredné školy, druhí majú základné školy. Jedni majú domovy dôchodcov, druhí majú opatrovateľskú starostlivosť. Ale zachovajme princíp rovnaký vo vzťahu medzi jednotlivými inštitúciami a orgánmi toho subjektu. Ja s vami súhlasím v tej časti, v ktorej to doplňujete do 369-ky. Ale prečo to nedávame potom aj v základnom zákone? Ďakujem.
Paška, Pavol, predseda NR SR (2014-09-25):
Pán poslanec Droba.
Laššáková, Jana, podpredsedníčka NR SR (2012-07-03):
Pán poslanec Chren chce reagovať na faktické poznámky, nech sa páči.
P. Paška, predseda NR SR: (2006-09-07):
Ďalšiu otázku položil pán poslanec Dušan Jarjabek a je smerovaná k podpredsedovi vlády pre vedomostnú spoločnosť, európske záležitosti, ľudské práva a menšiny k pánovi Dušanovi Čaplovičovi a znie: „Pán podpredseda, v petržalskom Sade J. Kráľa stojí základný kameň pamätníka slovenského vysťahovalectva. Kedy tam bude aj onen pamätník?“
Ježík, Jozef, poslanec NR SR (2019-09-12):
Pán predsedajúci, ešte by som navrhol, aby sme o tomto bode hlasovali zajtra o jedenástej na žiadosť skupiny poslancov.
Sulík, Richard, predseda NR SR (2011-02-02):
Ďakujem pekne. Slovo má teraz spoločný spravodajca. Počkáme, až príde k pultu. Nech sa páči, pán Janiš, máte slovo.
Janckulík, Igor, poslanec NR SR (2017-05-11):
Ďakujem. Pán predseda, v rozprave k návrhu zákona vystúpila poslankyňa Zemanová. Poslankyňa Zemanová podala pozmeňujúci návrh, ktorý obsahuje päť bodov, o ktorých budeme hlasovať jednotlivo. Aby sme mohli hlasovať o pozmeňujúcom návrhu predloženom v rozprave, dajte hlasovať o skrátení lehoty podľa § 83 ods. 4 zákona o rokovacom poriadku.
Šeliga, Juraj, podpredseda NR SR (2020-12-03):
Ďakujem pekne, pán minister. Predpokladám, chcete sa dopýtať? Nech sa páči.
Klus, Martin, podpredseda NR SR (2019-11-29):
Ďakujem, pani poslankyňa. Evidujem tri faktické poznámky. Pán poslanec Heger.
Paška, Pavol, predseda NR SR (2014-07-01):
Ďakujem. Krátka päťminútová prestávka a budeme pokračovať v rokovaní. (Prestávka.) (Po prestávke.)
Liba, Peter, poslanec NR SR (2021-10-21):
Ďakujem za slovo, pán predseda. Prosím, pán predseda, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Zahorčák, Viliam, poslanec NR SR (2022-04-28):
Ďakujem pekne, pán minister, za odpoveď, nemám doplňujúcu otázku.
M. Číž, podpredseda NR SR: (2009-02-05):
Slovo má pán spravodajca, potom vystúpi pán poslanec Lebocký.
M. Číž, podpredseda NR SR: (2009-06-18):
Teraz dávam slovo spoločnému spravodajcovi, ktorého určil navrhnutý gestorský výbor pre zdravotníctvo, pánovi poslancovi Antonovi Bobríkovi, aby uviedol spravodajskú správu. Máte slovo, pán poslanec.
Glváč, Martin, podpredseda NR SR (2019-04-03):
Pán poslanec Heger.
Šimečka, Michal, podpredseda NR SR (2024-02-27):
Ďakujem pekne. Pán poslanec Baláž.
Pčolinský, Peter, doterajší podpredseda NR SR (2023-10-25):
Pán poslanec Richard Vašečka.
B. Bugár, podpredseda NR SR: (2005-09-27):
L. Polka, poslanec: Na vedomie.
Nicholsonová, Lucia, poslankyňa NR SR (2013-05-28):
Ďakujem pekne. V rozprave k tomuto bodu vystúpili dvaja páni poslanci, pán poslanec Jozef Mikloško a pán poslanec Marián Kvasnička, a pani poslankyňa Magda Vášáryová. Pán poslanec Marián Kvasnička dal dva procedurálne návrhy. Ten prvý, vrátiť správu na dopracovanie v zmysle doplnenia správy o mužské aspekty tejto problematiky. Pán predseda, dajte, prosím, hlasovať o tomto procedurálnom návrhu.
P. Farkas, poslanec: (2001-09-13):
Nemám na mysli iba úlohu vnútornej kontroly, ale je potrebné posilniť aj vonkajšiu kontrolu týchto prostriedkov a na to existuje určitý vzorec. Veď pred takým istým problémom stáli aj iné krajiny, ktoré už riešili túto otázku. Napríklad Česká republika, kde na to išli takým spôsobom, že umožňujú zabezpečiť vonkajšiu kontrolu buď formou audítorov, alebo formou kontroly z okresného úradu alebo z krajského úradu, teda zo strany štátnych orgánov. Teda ide o snahu riešenia tohto problému. A hľadáme riešenie. Treba vyzdvihnúť to, o čom už hovoril pán minister, že pracujú odborné skupiny. Združenie miest a obcí má zastúpenie v týchto odborných skupinách. Poznáme všetky výhrady, ktoré boli tlmočené zo strany Združenia miest a obcí Slovenska. Hľadajú sa kompromisy a bezpečne v druhom čítaní tu v Národnej rade predložíme konkrétne pozmeňujúce návrhy, ktoré budú riešiť tento problém. Pán predsedajúci, v rozprave nepredložil žiadny poslanec konkrétny návrh, iný, než som predložil ja vo svojej spravodajskej správe, preto navrhujem, aby sme v súlade s § 73 ods. 3 písm. c) nášho rokovacieho poriadku hlasovali o tom, že tento návrh zákona prerokujeme v druhom čítaní.
Hrnčiar, Andrej, podpredseda NR SR (2019-02-12):
Otváram všeobecnú rozpravu. Do rozpravy som nedostal žiadnu písomnú prihlášku. O slovo požiadala navrhovateľka. Nech sa páči.
Grendel, Gábor, podpredseda NR SR (2022-05-03):
Utíšte sa, kolegovia!
P. Hrušovský, predseda NR SR: (2005-10-27):
(Hlasovanie.) 124 prítomných, 91 za, 17 proti, 15 sa zdržalo, 1 nehlasoval. Návrh sme schválili. Poprosím pána predsedu finančného výboru Farkasa, aby z poverenia výboru predložil Národnej rade hlasovania k zákonu predkladanému vládou Slovenskej republiky, ktorým sa mení a dopĺňa zákon o Národnej banke. Pán predseda, máte slovo. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov a o zmene a doplnení niektorých zákonov , tlač 1219.)
Pollák, Peter, poslanec NR SR (2014-09-24):
Ďakujem pekne. Pán poslanec, asi nedopatrením nemáte informácie o tom, že každý mesiac rozdávam plat, ktorý poberám ako splnomocnenec vlády pre rómske komunity, na projekty dotýkajúce sa riešenia rómskej problematiky na Slovensku. Možno málo o tom teda Slovensko vie, ale môžete si to pozrieť na mojej webovej stránke. Ja som toho názoru, že ak ktokoľvek vykonáva dve pozície alebo viac pozícií a je financovaný z verejných zdrojov, tak by mal poberať jeden plat. A držím sa tejto zásady od môjho príchodu na tieto verejné pozície. Ako som už spomínal plat splnomocnenca vlády pre rómske komunity každý mesiac darujem na projekty dotýkajúce sa riešenia rómskej problematiky na Slovensku.
T. Cabaj, poslanec: (2009-06-25):
Takže nech sa páči, pani poslankyňa, máte možnosť vystúpiť.
Jurzyca, Eugen, poslanec NR SR (2017-02-10):
Ďakujem, pán predseda. Aj ja budem stručný. Vážený pán predseda, dámy a páni, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám teda informáciu, ktorá sa ho týka. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa vyplývajú zo zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet, Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 17. marca 2017 a gestorský výbor do 20. marca 2017. Nenavrhnem odporučiť rozpravu, lebo bude zlúčená rozprava. Ďakujem za pozornosť.
A. Belousovová, podpredsedníčka NR SR: (2007-10-25):
Teraz dávam slovo spoločnému spravodajcovi z výboru pre financie, rozpočet a menu pánovi poslancovi Jozefovi Ďuračkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Blanár, Juraj, podpredseda NR SR (2021-05-05):
Tak teraz dávam slovo pánovi poslancovi Petrovi Osuskému, ktorý je prihlásený ústne do rozpravy. Nech sa páči, máte slovo.
M. Vášáryová, poslankyňa: (2008-06-17):
Chcela by som len odpovedať pánu Jarjabkovi. Pán kolega, my nie sme na druhej strane spektra, my sme poslanci Slovenskej republiky a máme jediný a, dúfam, spoločný záujem zastupovať záujmy občanov. Tu nie je jedno spektrum a druhé spektrum. Ja, samozrejme, nebudem reagovať na to, že pochybujete o mojich intelektuálnych schopnostiach. to už nechám na vás, ale my tu zastupujeme občanov. A ja som práve preto koncipovala moje vystúpenie tak, aby sme si uvedomili, že vytiahneme z vrecka daňových poplatníkov peniaze a nedostaneme za to nič, okrem toho, že budeme mať ďalšiu vládnu hlásnu trúbu. Nič viac z toho nemáme. Ja by som sa veľmi tešila, keby sme v týchto mediálnych zákonoch pána Maďariča mali aspoň jeden zákon, o ktorom by som vedela, že bude dlhšie trvať ako štyri-päť rokov. Ale nemáme ho. Nemáme ho, aj tento zákon len cementuje súčasný stav. Nerieši nič do budúcnosti. Nerieši to, že máme problém a nemáme vôbec zahraničné spravodajstvo. Veď si uvedomte, že všetky informácie, ktoré majú naši občania o tom, čo sa deje okolo nás a vo svete, my, štát NATO a Európskej únie, máme len sprostredkované. To znamená, čítaj to aj tak, že to sú manipulované informácie. A to je dnes náš veľký problém.
Mazurek, Milan, poslanec NR SR (2023-03-31):
Ja som presvedčený o tom, že slovenskí mainstreamoví novinári si žiadnu ochranu nezaslúžia. Už len preto, ako pristupujú k jednotlivému politickému dianiu, ako selektujú informácie, ako cenzurujú celú názorovú skupinu vlasteneckých politikov, ako úplne že cenzurujú vystúpenia poslancov Národnej rady a neumožňujú im dostať rovnaký priestor, ako dostávajú iní poslanci, ktorých favorizujú. Totálne mažú príspevky a likvidujú alebo snažia sa navodiť dojem, že neexistujú celé politické strany. Títo ľudia neurobia objektívnu novinársku prácu. Robia propagandistickú liberálnu prozápadnú činnosť. Ja by som nemal problém, ak by mali taký názor, ale z úcty k náplni toho povolania dali možnosť zaznieť aj inému názoru. Ale neurobia to! Neurobia to, idú si jednoznačnú agendu a sústredia sa, tvrdo sa sústredia na to, aby cenzurovali tých, ktorých oni jednoducho považujú za názorovo neprijateľných alebo opozičných, alebo akokoľvek inak. Je preto nemysliteľné, aby niekto, kto robí propagandistickú činnosť, dostal špecifickú zákonom priznanú ochranu. Na základe čoho? Na základe toho, že píše, ako mu majiteľ prikáže? Na základe toho, že plní do bodky názor nejakého šéfredaktora? Na základe toho, že úplne ignoruje nejakú opozičnú politickú stranu, ktorá je tretia alebo štvrtá v prieskumoch? Na základe toho má byť ochraňovaný?! Veď to nie je náplň práce! Ako hovoríme o propagandistickej činnosti, tak áno, ale novinárčine nie. V žiadnom prípade. Títo ľudia si žiadnu špecifickú ochranu nezaslúžia. A to až do momentu, dokiaľ nezačnú skutočne napĺňať poslanie toho povolenia, a nielen robiť hlasné trúby finančných skupín a nejakých záujmových liberálnych politických združení.
P. Hrušovský, podpredseda NR SR: (2001-10-23):
Nech sa páči, pán poslanec Benčat. J. Benčat, poslanec: Tak to dokončím. On spomenul tam jednu vec, že bol pozvaný predseda Úradu jadrového dozoru pán Lipár, že je v zahraničí. No ale my sme žiadali úrad ako taký, aby sa vyjadril cestou, prostredníctvom tohto pána predsedu. Pokiaľ pán predseda je v zahra-ničí, tak žiadame, aby zástupca, relevantný zástupca bol tu, ktorý by nám toto vysvetlil, ktorý by nám tu povedal to, čo sme čakali od pána predsedu. Takže to bola otázka na úrad ako taký, nie  na meno, keďže pán predseda Lipár je preč, žiadam, aby niekto iný, ktorý je na to spôsobilý, tu vystúpil.
Hraško, Igor, poslanec NR SR (2014-11-10):
Ďakujem za slovo. Pán Číž, vy máte takú zaujímavú schopnosť rozprávať o niečom, ako by malo byť, s tým sa dá súhlasiť a bolo by to naozaj pekné a ja by som to prijal. Lenže vaši kolegovia to následne, akonáhle si sadnete alebo prestanete rozprávať, tak už to vôbec neplatí. Viete, a to je na tom to tragické, vy rozprávate o niečom, čo by malo byť, ale vaši kolegovia to neprijímajú a potom len zametáte pod stôl všetko, čo sa vám navrhne. Tá vaša diskusia sa totižto scvrkne len na konštatáciu v oblasti, že, no toto je pre nás neprijateľné, to vám neprijmeme, uhm, a toto sa tiež nedá, viete, a toto by sme vám možno prijali, lebo je to pohodlné aj pre nás. Toto je váš systém diskusie. Ja som ju zažil osobne na vlastnej koži. Ja som to zažil! Viete, ale takto si ja diskusiu nepredstavujem. Vy si ju tiež možno predstavujete inak, lepšie, aj ja, ale ono to tak nie je. Takže vy vyžadujete niečo od nás alebo chcete, aby sme niečo robili tak, ako si to predstavujete, ale vaši kolegovia to nerobia, a to je tá tragédia. Ja sa vrátim ešte pekne od úvodu vášho, hovorili ste o tom, že ste dostali 46 % hlasov vo voľbách, že teda máte silný mandát. No ja by som to trošku tak okresal, lebo to bolo zo zúčastnených voličov, a ja som vám už hovoril minule, že je to len 25,82 % z celkového počtu voličov. Ja teraz nehovorím o tom, koľko sme z toho získali my, ale vy sa hrdíte tým, že máte silný mandát. Vy máte silný mandát štvrtiny obyvateľstva Slovenska. A ako povedal váš minister Kaliňák, „aj nevoliť je vyjadrenie vôle“, toto povedal váš minister. Takže trištvrte obyvateľov Slovenska vyjadrilo vôľu, že vás tu nechce, ale vy sa hrdíte tým, že máte silný mandát. Byť pripravený na vládnutie neznamená dosadiť si politických súpútnikov, potom vidíme, ako to vyzerá: Čaplovič už neni ministrom, Malatinský tiež preč, Zvolenská preč. Takže toto by mali byť tí politickí odborníci, ktorí sú na ministerstvách? Tak u nás by to určite tak nevyzeralo. No a končíme v nedokončenej kríze, ale je zaujímavé, že vy stále nájdete zlatú baňu v rozpočte aj v čase krízy, a toto je na tom to smutné.
Petrák, Ľubomír, poslanec NR SR (2013-10-23):
Pán predseda, v rozprave nevystúpil nikto, nebol podaný žiaden pozmeňujúci návrh, budeme hlasovať o návrhoch v spoločnej správe, ktoré sú v IV. časti spoločnej správy, 1, 2. Prosím dať hlasovať o týchto dvoch bodoch spoločne s odporúčaním gestorského výboru schváliť ich.
Laššáková, Jana, podpredsedníčka NR SR (2014-06-12):
Ďakujem pekne, pani spravodajkyňa. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Ivana Švejnu. Po jeho vystúpení dám možnosť prihlásiť sa do rozpravy ústne. Nech sa páči, pán poslanec, máte slovo.
Susko, Boris, poslanec NR SR (2022-09-27):
Ďakujem pekne. Môžem vám, pán poslanec, dať ten návrh zákona, mám tu pred sebou. Tie koeficienty sú v zásade od náročnosti, závisí od náročnosti vykonávanej, vykonávanej práce a sú vlastne odstupňované v šiestich triedach od koeficientu 1 až po koeficient 2.0. Ja rozumiem, čo sa pýtate, ale ten nárast nie je dramaticky väčší, ako bol predtým.
Zmajkovičová, Renáta, podpredsedníčka NR SR (2012-06-26):
S faktickými poznámkami žiadni poslanci. Ďalším ústne prihláseným do rozpravy je pán poslanec Mičovský. Nech sa páči, pán poslanec.
Pellegrini, Peter, predseda NR SR (2015-11-24):
Ďakujem. Prerušujem rokovanie o tomto bode programu. Vážené panie poslankyne, vážení páni poslanci, dostavte sa, prosím, do rokovacej sály, aby sme mohli pokračovať hlasovaním, je 17.05 hodín. Vážené panie poslankyne, vážení páni poslanci, pokračujeme v prerušenom rokovaní hlasovaním, a to o bode 46 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov (tlač 1733). Nech sa páči, pán poslanec Matejička uvedie hlasovanie.
B. Bugár, podpredseda NR SR: (2004-09-07):
Otváram  všeobecnú rozpravu. Pýtam sa, či sa hlási niekto do rozpravy. Konštatujem, že nie je to tak. Vyhlasujem rozpravu za  skončenú. Prerušujem rokovanie o tomto bode  programu. Ďakujem pánovi spravodajcovi, predsedovi výboru pre financie, rozpočet a menu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov (tlač 811). Návrh na pridelenie tohto vládneho návrhu na prerokovanie výborom máte v rozhodnutí pána predsedu pod č. 823. Znovu prosím pána podpredsedu vlády a ministra financií Slovenskej republiky Ivana Mikloša, aby uviedol návrh zákona. Nech sa páči.
Jasaň, Viliam, poslanec NR SR (2011-04-05):
Ďakujem pekne, pán predseda. Vážený pán kolega Petrák, dúfam, že po tvojom vystúpení si aj tí, ktorí nikdy v samospráve nerobili, urobili jasno, o čom je tento zákon. A dúfam, že ak predkladateľov doteraz nikto nepresvedčil o tom, že ich návrh novely nie je dobrý, tak po tvojom vystúpení si to uvedomili. A ak si to neuvedomili, tak naozaj veci dokonale nerozumejú a mali by si to preštudovať nielen v zákone, ale hlavne by mali vypočuť tých, ktorí už niekoľko rokov v samospráve robia. A znova sa na nich obraciam, možno v tvojom mene, že si im mal ty navrhnúť, aby to stiahli, aby sa to znova vrátilo na veľmi širokú diskusiu. Lebo touto salámovou metódou nevyriešite, páni kolegovia zo „SaS-ky“, nič. A vôbec samospráve, žiaľ, ani nerozumiete. Ďakujem.
Bugár, Béla, podpredseda NR SR (2019-09-25):
Prezentujme sa a hlasujme. (Hlasovanie.) Prítomných 138, za 49, proti 7, zdržalo sa 81, 1 nehlasoval. Konštatujem, že návrh uznesenia sme neschválili. Prosím teraz pani poslankyňu Krištúfkovú, aby uviedla hlasovanie v prvom čítaní o návrhu poslankyne Gaborčákovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia (tlač 1549). Nech sa páči. (Hlasovanie o návrhu poslankyne Národnej rady Slovenskej republiky Sone Gaborčákovej na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1549.)
J. Ďuračka, poslanec: (2008-09-17):
Keďže sme prešli všetky body spoločnej správy a mám splnomocnenie gestorského výboru, pán predseda, dajte, prosím, hlasovať o postúpení zákona do tretieho čítania ihneď.
Štefanec, Ivan, poslanec NR SR (2010-10-21):
Ďakujem pekne, pán predsedajúci. Ďakujem pekne, pán minister, tiež za vyčerpávajúcu odpoveď. Ja viac ako otázku, by som mal jeden komentár k tejto oblasti, pretože súhlasím s tým, čo ste povedali, že zlepšenie v oblasti informatizácie je jedným z kľúčov k zlepšeniu vôbec stavu verejnej správy a najmä z hľadiska poskytovania služieb pre občanov. Oblasť elektronických služieb vidím ako veľkú príležitosť pre zlepšenie a z tohto pohľadu tiež vítam aj iniciatívu Európskej komisie, ktorá v rámci stratégie 2020 začala práve s digitálnou agendou. Tá informácia, ktorú si dovolím doplniť je v tom zmysle, že výbor pre európske záležitosti vytvoril práve v rámci stratégie 2020 osobitnú komisiu, ktorá by mala byť ako poradný výbor pre jednotlivé otázky a oblasť digitálnej agendy považujem za kľúčovú a za tú, s ktorou sa chceme zaoberať práve aj na pôde výboru a osobitne tejto komisie. Takže sme pripravení aj s ministerstvom spolupracovať preto, aby sa stav v oblasti informatizácie na Slovensku výrazne zlepšil. Ďakujem.
Hrušovský, Pavol, podpredseda NR SR (2010-08-06):
Pán poslanec Galbavý.
Kmec, Peter, poslanec NR SR (2020-07-24):
Ďakujem, pán podpredseda. Pán poslanec Krúpa, áno, máte pravdu, je rozdiel medzi diplomaciou a politikou. Keď som bol v diplomacii, vám môžem potvrdiť, že vyjadroval som sa kriticky či už na margo vlády Vladimíra Mečiara, Mikuláša Dzurindu, ale aj Roberta Fica. Rozdiel je v tom, že ako diplomat tieto kritické postrehy, ktoré som získaval v zahraničí, som nedával do novín, pretože to nie je úloha diplomata, ale posielam som ich buď v šifrových komunikáciách, alebo, alebo v otvorených, v otvorených informáciách, ktoré si môžte dohľadať aj na ministerstve zahraničných vecí. Ako politik sa vyjadrujem kriticky k prešľapom súčasnej vlády a robím to teraz otvorene, pretože to je moja úloha z pohľadu opozície, a citoval som nespočetné množstvo týchto vyjadrení, ktoré prinášajú zahraničné médiá. Takže pozrite si, pozrite si tieto zahraničné reakcie. Pán poslanec Baránik, trošku dezinpretujete moje vyhlásenie. Ja som len spomenul, že veľmi dobre vieme, že štýl politiky pána prezidenta Trumpa je veľmi kontroverzný, často ho kritizujú, ale nepovedal som, že je to hulvátska politika. Ja som len povedal, že pán premiér Matovič používa dokonca ešte hulvátskejší jazyk. Takže aj skreslili ste moje vyjadrenie. Ďakujem. (Reakcia z pléna a smiech v sále.)
Chren, Martin, poslanec NR SR (2015-11-20):
Ďakujem veľmi pekne. Tento zákon nie je žiadna novinka, nie je tajomstvom, že taká hlavná iniciatíva teraz prišla práve od bratislavského primátora Iva Nesrovnala, aby sa zaviedla táto nová developerská daň, a že to je výsledkom nejakej jeho dohody aj s vládnou stranou, že tento zákon teraz prišiel. A nie je tajomstvom ani to, že už tím Viktora Nižňanského pri príprave reformy verejnej správy pripravoval tento zákon, čiže naozaj to nie je novinka. To, čo treba povedať, že on by sa dal ešte vylepšiť. Sú niektoré otázky, ktoré zostávajú, ako napríklad tento zákon doslova, tak ako je pripravený, je len novou daňou pre devepolerov, ale nezabráni tomu, aby mestá ďalej vydierali tými vynútenými investíciami, ktoré ani nemajú oporu v zákone. Ono by to malo byť jedno alebo druhé, alebo to, čo je vyššie, ale nie aj to výpalné, ktoré bolo doteraz, aj nejaká nová daň. My sme pripravili aj pozmeňujúci návrh. Včera sme mali veľmi intenzívne rokovanie aj s pánom Chomom, aj s pánom Rašim, bolo to veľmi konštruktívne a dohodli sme mnohé vylepšenia v zákone. Žiaľ, legislatívne sme to nestihli pripraviť, aby sme ho teraz predložili, napriek tomu, že sme štyria boli podpísaní. A ja by som možno aj touto cestou skúsil predkladateľov vyzvať, či by predsa len nemohli požiadať o odloženie hlasovania na budúci týždeň, kde by sa ešte dala nejakým ministrom otvoriť rozprava a ten pozmeňovák, na ktorom sme sa spolu dohodli, KDH, my, predkladatelia zo strany SMER, predsa len ho ešte predložiť. Pretože sú tam určité technické vylepšenia aj smerom k transparentnosti, aj čo sa týka sadzby, aj presnejšieho zadefinovania, že sa týka len nových stavieb a nie napríklad rekonštrukcií stavieb, aby sa tie mestá, obce nemohli úplne hýbať, aj toho, že kde sa majú peniaze použiť, aby bolo jasné, že sa majú použiť tam, kde sa vyberú v prvom rade. Je to veľmi zaujímavý zákon, je to dobrá myšlienka, diabol tkvie v detailoch, ako to často býva. Dúfam, že to tentokrát dobre dopadne.
Muňko, Dušan, poslanec NR SR (2022-09-28):
Pán poslanec, máme nadštandardné vzťahy, sme prakticky obaja vo finančnom výbore. Pripadalo mi to ako plač nad rozliatym mliekom. Dva a pol roka s malými výnimkami ste ho podporoval či už ako predsedu vlády, ktorý predkladal, alebo potom ako ministra financií, jednotlivé zákony. Sám si povedal, že zajtra predložil znova ničím nepodložené 1,3 mld. Takisto ako z večera do rána, večer bolo roz... bola o 400 mil. menej, na druhý deň ráno bolo o 400 mil. viac. Nehovoriac o tom, že tento človek môže si to dovoliť len preto, že na čele vlády stojí bábka. A tá bábka bude sedieť ďalej, páni, vy ste ho tam dali, tak si uvedomte, čo získate, keby ste sa znova vrátili do vlády. Znova to bude riadiť zozadu pán Matovič, tak jak dneska sedí na úrade vlády a riadi. Páni, veď sa zobuďte! Zobuďte, kde túto krajinu vediete. Táto, títo ľudia vám to raz rád zrátajú. A zrátajú vám to aj ďalšie politické strany, ktoré sa do parlamentu dostanú, lebo s vami nemôžu ísť do koalície, pretože vy ste jednoznačne rozvrátili, tí, čo prídu po vás, tých 17 mld. budú musieť splácať, páni, a to nie je 17 mld., to bude ešte viac, pretože táto koalícia vydrží ďalej, voľby budú najskorej možno v druhej polovici budúceho roku. Takže páni, uvedomte si a zvážte, že či chcete sa vrátiť do tejto koalícii, a zachovajte si aspoň trocha tvár.
Uhrík, Milan, poslanec NR SR (2018-10-18):
Ďakujem pekne. Ja som chcel na vás reagovať s faktickou poznámkou, len sa nedalo, lebo ste boli ako uvádzajúca. Tá moja otázka bola: V dôvodovej správe máte spomenuté, že to nemáte predrokované na koaličnej rade, že, či? No, máte? Aha, tak to je dobré, tak pardon, lebo také niečo tam bolo spomenuté a práve na to som sa chcel spýtať, čo to v praxi znamená, že či to je len váš návrh alebo nie. A vlastne to bola tá moja otázka, len fakt sa mi nedalo faktickou poznámkou. Ďakujem.
Kollár, Boris, predseda NR SR (2023-05-18):
(Hlasovanie.) Prítomných 139 poslancov, za 42, proti 36, zdržalo sa 60, 1 nehlasoval. (Neschválené.) Tým pádom až utorok budeme pokračovať ďalej. Teraz budeme hlasovať o bode 98 schváleného programu, ktorým je druhé čítanie o návrhu poslanca Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov (tlač 1151). Prosím spoločného spravodajcu z výboru pre pôdohospodárstvo a životné prostredie poslanca Filipa Kuffu, aby hlasovanie uvádzal. (Hlasovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov , tlač 1151.)
Matejička, Vladimír, poslanec NR SR (2019-09-12):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Pročko, Jozef, poslanec NR SR (2024-09-17):
Každý jeden odborník v životnom prostredí, každý jeden profesor, každý jeden doktor, docent vie, čo robíte, minister Taraba, a každý jeden, každý jeden z nich vašu prácu kritizuje. Vy tu idete rozprávať Slovákom, že čo si vy myslíte, že to Taraba bude rozdeľovať tých 300 mil.? No a kto to bude rozdeľovať? Tak ako to robí Šimkovičová, tak ako to robí každý jeden váš minister, každý jeden váš minister, tak to idete robiť aj vy. Vy idete rozprávať, že vy ste čestný? Vy, čo ste kšeftovali s obvineným siskárom! No mňa nepresvedčíte, pán Taraba, nikdy ma nepresvedčíte. Absolútne nikdy. Vy tu idete rozprávať, že ja som povedal, že áno, ideme vyťahovať občanom peniaze? Ja som povedal, že každý ten zákon je o tom, že každý jeden občan sa podieľa na znečisťovaní životného prostredia. A ja si myslím, že každý jeden slušný Slovák nemá problém prispieť. A nie sú to, vy ste tu povedali, že za liter je to 10 centov. No keď si to prepočítate, tak to ne, vy strašíte ľudí, toto je vaša politika. Fico straší ľudí, Fico tu rozpráva, že Radičová bola zlá, že bol zlý Dzurinda, že bol zlý Matovič a teraz je zlý Ódor a už aj progresívci, ktorí vládli, ktorí rozhodovali o Ódorovi. Vy tak fabulujete, vy tak klamete, vy ľudí takým spôsobom zavádzate, že to nie je možné. A zopakujem to, čo som povedal v úvode, každý jeden odborník na životné prostredie vás kritizuje, kritizuje vašu prácu, kritizuje to, ako prispievate. A vy sa tu postavíte a ten váš populizmus, bezbrehý populizmus, ktorý tu dávate, rozhadzujete ručičkami, ako vy idete pomáhať, ako my sme nepomáhali ľuďom. To, čo vám povedal Rasťo Krátky, viete zobrať ľuďom všetko to, čo sme im dali. To povedzte ľuďom, prečo im to idete zobrať. Prečo beriete ľuďom tie peniaze, ktoré od nás dostali. No prečo? Pretože vy budete rozhodovať o tom, aká firma dostane tie peniaze. A tá firma, no musí byť vďačná.